钦定古今图书集成/明伦汇编/官常典/第756卷 > 亓之伟
## 钦定古今图书集成/明伦汇编/官常典/第756卷 > 亓之伟

按《济南府志》：“之伟，字坦之，莱芜人。天启壬戌进士，授
成安令，调濬县，以强直闻。升户部主事，监兑苏松常
镇漕务。适上海令漂没漕米万馀石，大司农坐之伟
罪。会上亲赐问，得末减，降西安府经历，升宣府司理。
时大珰王坤督军务，之伟持正不阿，复户部主事，晋
员外，升河间知府。权豪大珰，悉裁以法。流氛猖獗，之”
伟预为守御。高阉督师，所至烦扰，之伟预设营房千
馀间，于郭外收养难妇，得山东一百十五口，悉给资
归里，升阳和兵备。李自成渡河，守将与贼通，胁之伟
降，之伟不从。贼党十馀人从壁后出，刺之伟创甚，以
毡裹载送贼所，之伟终不屈，遂遇害。